KOMISIJOS REGLAMENTAS (EB) Nr. 1169/2008
2008 m. lapkričio 25 d.
keičiantis Reglamento (EB) Nr. 1449/2007 nuostatas dėl importo licencijų paraiškų 2008 m. pagal cukraus tarifines kvotas pateikimo
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1), ypač į jo 148 straipsnio c punktą kartu su 4 straipsniu,
kadangi:
(1)
2007 m. gruodžio 7 d. Komisijos reglamento (EB) Nr. 1449/2007, nustatančio nuo reglamentų (EB) Nr. 2402/96, (EB) Nr. 2058/96, (EB) Nr. 2375/2002, (EB) Nr. 2305/2003, (EB) Nr. 950/2006, (EB) Nr. 955/2005, (EB) Nr. 969/2006, (EB) Nr. 1100/2006, (EB) Nr. 1918/2006, (EB) Nr. 1964/2006, (EB) Nr. 1002/2007 ir (EB) Nr. 508/2007 leidžiančias nukrypti nuostatas dėl 2008 m. saldžiųjų bulvių, maniokų krakmolo, grūdų, ryžių, cukraus ir alyvuogių aliejaus importo pagal tarifines kvotas licencijų paraiškų pateikimo ir jų išdavimo datų, taip pat nuo reglamentų (EB) Nr. 1445/95, (EB) Nr. 1518/2003, (EB) Nr. 596/2004 ir (EB) Nr. 633/2004 leidžiančias nukrypti nuostatas dėl 2008 m. eksporto licencijų išdavimo galvijienos, kiaulienos, kiaušinių ir paukštienos sektoriuose datų (2) 5 straipsnyje nustatyta 2008 m. nukrypti leidžianti nuostata dėl importo pagal cukraus tarifines kvotas licencijų paraiškų pateikimo datų.
(2)
2006 m. birželio 28 d. Komisijos reglamentu (EB) Nr. 950/2006, nustatančiu išsamias tam tikrų tarifinių kvotų ir lengvatinių susitarimų, taikomų cukraus sektoriaus produktų importui ir rafinavimui 2006-2007, 2007-2008 ir 2008-2009 prekybos metais taikymo taisykles (3), iš dalies pakeistu Reglamentu (EB) Nr. 892/2008 (4), leista naudoti naujas tarifines kvotas, kurių eilės numeriai 09.4431-09.4437. Tikslinga nukrypti leidžiančią nuostatą dėl importo licencijų paraiškų pateikimo datų taikyti ir naujoms tarifinėms kvotoms, todėl Reglamentą (EB) Nr. 1448/2007 reikėtų atitinkamai iš dalies pakeisti.
(3)
Šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1449/2007 5 straipsnio 1 dalis pakeičiama taip:
„1. Nukrypstant nuo Reglamento (EB) Nr. 950/2006 4 straipsnio 2 dalies, cukraus sektoriaus produktų importo pagal kvotas 09.4331-09.4351, 09.4315-09.4320, 09.4324-09.4328, 09.4365, 09.4366, 09.4380, 09.4390 ir 09.4431-09.4437 licencijų paraiškos 2008 m. nebegali būti teikiamos po 2008 m. gruodžio 12 d. (penktadienio) 13 valandos Briuselio laiku.“
2 straipsnis
Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 2008 m. lapkričio 25 d.